SARL-NUUS - SONDAG - 14 SEPTEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook op 51,400, 438,825 
en 1 297 MHz FM in die Pretoria-gebied. (Ander nuuslesers verander soos 
toepaslik.) 


STIL SLEUTELS 


Dit is met leedwese dat die Secunda en OTL ARKS moet aankondig dat die 
sleutel van Hannes Ferreira, ZS6JPS, stil geraak het op 3 September 2008. Ons 
innige simpatie aan sy LV, Joan, ZR6JF, familie en vriende. 


(POUSE) 
In die nuus vandag; 


SARL PRESIDENT NOOI JOU OM AAN TE SLUIT BY AMATEURRADIO 
WEERGAWE 2008 


KONSTRUKSIEKOMPETISIE SE WENNER AANGEKONDIG 
VAALDRIEHOEK-AMATEURS VIER ERFENISDAG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL PRESIDENT NOOI JOU OM AAN TE SLUIT BY AMATEURRADIO 
WEERGAWE 2008 


In sy openingstoespraak by die Radiotegnologie-in-Aksie-Simposium gehou by 
die SARL Nasionale Sentrum in Gauteng, het SARL President Rassie Erasmus, 
ZS1YT, radiomateurs genooi om aan te sluit by Amateurradio Weergawe 2008. 
Hy het die vele veranderings wat amateurradio die afgelope jare ondergaan het 
uitgelig en genoem dat amateurradio weer op die voorgrond van tegnologie is. 
Hy het gesê dat die Radiotegnologie-in-Aksieprogram baie doen om radioama- 
teurs bekend te stel aan nuwe ontwikkelings. 


Hy het gesê Amateurradio Weergawe 2008 is lewendig en behoort byval te vind 
by die hedendaagse geslag met behoud van genoeg van tradisionele aktiwiteite 
vir die ouer amateur om gemeklik te voel in die stokperdjie. 


Hy het ook die werwing van jongmense aangeraak. Hoekom is dit so moelik om 
amateurradio onder die jongmense te bervorder? Hy sê die antwoord is maklik. 
Ons dink aan wat vir ons geprikkel het toe ons jonk was, maar wat prikkel die 
jong mense vandag? `'n Groot fout. In ons dag het die radio `n bekoring gehad, 
vandag is die Mixit, SMS en ander dinge. Dus ons moet die horlosie vinniger 
laat loop en uitvind wat is die belangstelling vandag. 


SARL-LIDMAATSKAP GROEI NOG STEEDS 


Op Vrydag het die SARL se lidmaatskap op 1 186 gestaan, naby aan die 1 200 
merk, wat met jou hulp ons teen die einde van die week kan verbysteek. 


'n Groot getal nuwe lede het sedert Julie by ons aangesluit. In die volgende 
bulletins sal ons erkenning gee aan die nuwe lede en hulle amptelik welkom heet. 
Hierdie week verwelkom ons: 


S J Searle; ZR1ACM, Jan P F Randewijk, ZRI1EB, Gavin Danial Belstead, 
ZR2BG, David P. J. Vorster, ZR3A, Warren Snyders, ZR5WOZ, AIf Moffatt, 
ZR GADS, Johan J Hoffman, ZR6AJK, Kim L Smith, ZR6ML, Lang, ZR6TRI, 
Andries J. Duvenhage, ZS1AD, John E Haycox, ZSI1AGH, Adventure Radio 
Club, ZSTARG, C. Miller, ZS1FIS, Shaun N K Overmeyer, ZS1RA, Robert 
Cook, ZS1RJ en Dirk A Lotz, ZS1X. 


Mag julle dit geniet as deel van die wenspan. 
KONSTRUKSIEKOMPETISIE SE WENNER AANGEKONDIG 


Christo Pelster, ZS6GAHGO, is die wenner van die Suid-Afrikaanse Amateurra- 
dioontikkelingstrust se 2008 Konstruksiekompetisie. Sy inskrywing is `n gekom- 
bineerde Audio/RF Seinopwekker met die vermoë om `n stabiele sinusgolf vanaf 
1 Hz tot 30 MHGZ met 'n 1 Hz resolisie te lewer, en wat met, `n direkte digitale 
sintetiseerder (DDS), `n optiese enkodeerder en `n groot 8-syfer LCD uitlees 
onder beheer van `n PIC16F6?28A tesame met minimale analoogelektronika, 
'n meerdoelige meetinstrument is. Die beoordelaars het hom aangeprys oor 
die ontwerp, prototipe en dokumentasie. lcom het aan Christo `n tweeband 
BHF/UHF-send/ontvanger oorhandig, terwyl die Trust vir hom `n hardeband 
2008 ARRL-handboek oorhandig het. 


Besonderhede oor die projek sal volgende week op www.amateurradio.org.za 
gepubliseer word asook in `n toekomstige uitgawe van Radio 7. 


PRESIDENTSNET VOLGENDE SONDAG OP DIE LUG 


Die volgende SARL se Presidentsnet sal volgende Sondag 21 September 2008 
op die lug wees, dit begin om 19:30. Sluit by Rassie Erasmus, ZS1YT, aan vir 
'n bespreking van SARL -toekennings en `n opdatering van SARL-sake. 


VAALDRIEHOEK-AMATEURS VIER ERFENISDAG 


Die twee amateurradioklubs in die Vaaldriehoek, naamlik Sasolburg, ZSASRK, 
en die Vaal Driehoek, ZS6VTB, vra amateurs en vriende se ondersteuning vir 
hulle Erfenisdagaktiwiteite. 


Die Sasolburgradioklub, ZSASRK, gaan op die betrokke dag 'n veldstasie by 
die Witkopblokhuis op die R59-snelweg oprig en bedien. Kundige radio- en heli- 
ograafoperateurs word uitgenooi om aan hierdie landwye aksie deel te neem. Die 
beplande byeenkoms by hierdie bekende landmerk suid van Johannesburg sal 
heel moontlik `n jaarlikse instelling word vir amateurs en hul gesinne. Deelne- 
mers of besoekers is welkom om periodekostuums te dra. HF-antennes behoort 
vanaf die snelweg gesien te kan word. 


Die Vaaldriehoek ARK, ZS6VTB, vier die ingebruikneming van hulle nuwe 
radiokamer en vergaderlokaal te Wedgewoodstraat in Vanderbijlpark (die ou 
vleisverwerkingsaanleg.) `n Spesiale geleentheidstasie met die roepsein ZSO8TV 
- die Vrede van Vereeniging - sal heeldag aktief wees op gelykgolf en foon. Be- 
soekers is welkom - kyk weereens uit vir `n verskeidenheid van antennes, sigbaar 
vanaf die omliggende area. 


KOMPETISIENUUS 


Vanmiddag word die Lente-@RP-kompetisie vanaf 14:00 tot 16:00 SAT gehou. 
Dit is `n foon- en GG-kompetisie op die 40 meterband, en 'n RS- of RST-verslag 
en die jaar van eerste lisensie word uitgeruil. Slegs draadantennas mag gebruik 
word. 


Volgende naweek word die tweede been van die SARL-BHF/UHF-kompetisie 
gehou vanaf 12:00 SAT op Saterdag 20 September tot 12:00 SAT op Sondag 21 
September, op die lug wees. FM, ESB, GG en digitale modusse mag gebruik 
word op 6, 4 en 2 meter, 70 en 23 cm en hoër frekwensies, soos aangedui in die 
bandplan. Roepsein, seinrapporte en `n seskarakter ruitblok word uitgeruil. Die 
reëls in die 2008 SARL-kompetisieboek is die enigste amptelike reëls. Logstate 
moet gestuur word aan Die Kompetsiekomitee, Posbus 12104, Brandhof, 9324 
of per e-pos aan hfcontests@netactive.co.za. 


KLUBNUUS 


Tydens die onlangse AJV van die Highway Amateurradioklub, is die volgende 
lede verkies tot die komitee vir die komende jaar: 


Voorsitter - Keith Lowes, ZS5WFED; Onder-Voorsitter - Brad Phillips, Z857; 
Tesourier - Anne Bean, ZS5FAB; Sekretaris - lan Hunter, ZS5IH: Lede - Craig 
Hardman, ZR5CD en Jo Boes, ZS5J0. 


Besonderhede oor die komitee portfolios kan op die klub se webwerf by 
http://www.harc.org.za gevind word. 


Tydens die AJV van die Bloemfontein Radioamateurklub gehou op 6 September, 
is die volgende komitee verkies: 


Voorsitter: Andre van Rensburg, ZS4APA; Onder-Voorsitter: Martin Schwella, 
ZSAMS; Tesourier: Hennie Greyling, ZS4HG; Sekretaris: Dennis Green, ZS4BS; 
Lid: Victor Reitz, ZS4VR. 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen stil wees tot 11 September waarna onstuimige vlakke verwag word. Die 
voorspelde effektiewe sonvlektelling sal gedurende die komende week minder as 
5 wees. Die verwagte DX-toestande is goed vir die noordelike rigtings maar 
swakkerig vir die hoofsaaklik noordwestelike paaie. 


20 m is die beste keuse vir DX met moontlike 20 m-openinge vanaf 15:00 SAT 
na Indië. Daar is moontlike flou 40 en &80 m-openinge na Nieu-Seeland om 
18:00, andersins gaan kontakte met Australië en Nieu-Seeland baie uitdagend 
wees. Vanaf ongeveer 16:00 is daar moontlike 15 en 20 m-openinge na Europa. 
Kontakte met die VSA gaan baie uitdagend wees. 10 MHz lyk laatmiddag en 
na sononder bruikbaar vir die Morsekode- en digitale entoesiaste. 


Plaaslike toestande gaan gedurende die dag goed wees op 40 m. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en 76, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer om die draai is dit is nou die ideale tyd 
om kontakte vir u 80 m WAZS te maak. Een van die dae is die donderstorms 
en statiese steuringstoestande weer terug. 160 m gaan ook baie bruikbaar wees. 


Onthou dat hierdie net `n voorspelling is en dat HF u steeds kan verras. Skakel 
u stel aan, luister en roep ook C@ om seker te maak dat u deel van die opwinding 
is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


14 September - Lente @RP-kompetisie; 15 - 17 September - “INSITE” 2008 
in die Sandton Konferensiesentrum; 20 - 21 September - SARL BHF/UHF- 
kompetisie; 20 September - Overberg ARK se vergadering by HMO:; 21 Septem- 
ber - Presidentsnet; 24 September Blokhuise op die Lug; 03 Oktober - Jong- 
damestoer van SA begin; 08 Oktober - Rig `n stasie by `n skool op as deel van 
ruimteweekaktiwitete. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 73. /EX 


